विस्थापितों ने बैठक कर रणनीति बनाई
बेरमो | ढोरीमौजा के विस्थापितों की बैठक खेमराज महतो की अध्यक्षता में ढाको बस्ती में हुई। यहां विस्थापितों ने प्रबंधन के खिलाफ नारेबाजी की। मोर्चा के सचिव खेमलाल महतो ने कहा कि सीसीएल ढोरी प्रबंधन विस्थापितों की जमीन पर अवैध रूप से कब्जा कर कोयले का उत्खनन कर रहा है। विस्थापितों की समस्या को पूरी तरह नजरअंदाज किया जा रहा है। रैयतों की जमीन पर जबरदस्ती कब्जा कर बिना पुनर्वास, मुआवजा नियोजन दिए ही कोयले का खनन किया जा रहा है। उनकी ही जमीन पर ढाको बस्ती के लोग घर बनाकर रह रहे हैं। प्रबंधन जबरदस्ती उन्हें हटाना चाहता है। विस्थापित नेता गणेश प्रसाद ने कहा कि ढोरी प्रबंधन विस्थापितों की मांगों पर शीघ्र विचार नहीं करता है, तो प्रबंधन के विरोध में राष्ट्रपति महामहिम राज्यपाल के नाम पत्र देते हुए अपनी जायज मांगों को लिखकर भेजेंगे। साथ ही साथ महामंत्री राज्यपाल कार्यालय के समीप धरना प्रदर्शन कार्यक्रम करेंगे। मौके पर लालचंद, बिट्टू, बीरू, राजकुमार, सुखदेव, गणेश, देवनंदन, विपिन, भुनेश्वर, संतोष आदि थे।
hin_Deva hin_Deva